fi fi fi fi fi pt et fi ms tr fr fi fi fi fi fi fi fi fi fi fi fi fi fi fi fi fi fi fi fi fi fi fi en fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi fi sl fi fi fi fi fi fi fi fi fi fi fi fi fi fi fi fi fi fi fi fi fi et fi fi fi fi fi fi war fi fi fi fi en fi fi fi fi fi fi sv fi fi fi fi fi fi fi fi fi fi fi fi fi fi fi fi fi fi fi en fi fi it fi en fi fi fi fi fi fi fi fi fi fi fi fi fi fi fi fi fi lt fi fi fi de fi sv fi fi fi fi fi fi fi fi fi fi fi fi id fi fi fi fi fi fi fi fi fi fi fi hu fi fi tr fi en fi fi fi en fi fi fi en pt it mt et it fi fr hu it fi sl en nl de eo cs fi cs fi fi fi cs fi fi cs fi fi fi fi fi fi fi fi fi fi fi fi en fi fi fi fi fi fi en fi fi fi en fi fi fi fi cs fi fi fi fi fi fi fi fi fi cs fi fi fi fi fi fi cs fi fi
Kohtaloa uhmattu, Nitron jälki osa Tzentiljoona
Kävin kuitenkin tallomassa Nitrolle opaskoirakoulun viereirelle nurtsille jäljen. Ideana oli jälleen kerran ilmaisut. Jälki oli noin. 400 askelta pitkä, 6 purkkia ja loppupalkka. Namitus vain kulmissa, kulmia 5.
Nitro nappaa hyvin jo kaukaa jäljen, niin myös tänään. Istui kuitenkin kauniisti vierelle liivien ja liinan kiinnitystä varten. Annoin sille jo asfaltilta käskyn "jälki", ja koirahan nappasi hyvin hajun jo kaukaa.
Onnistunut jälki siinä mielessä, että namitusta oli vähän, mikä selkeästi nosti koiran motivaatiota. Pysyi hyvin jäljellä, kerran "revin" koiraa toiseen suuntaan, kun mun mielestä olin tehnyt käännöksen toiseen suuntaan. No, en ollut :( Onneksi Nitro ei ota paineita noista MUN virheistä, reppana istahti ja katsoi mua ilmeellä "Se jälki menee kyllä tohon toiseen suuntaan.."
Ilmaisi KAIKKI muut purkit paitsi viimeisen (?). Ilmaisut olivat vinot, en tiedä miten lähteä niitä korjaamaan. Mikä olisi oikea tapa? Koira ajoi muuten jäljen todella hyvin, ei vatsan kipuilusta tietoakaan. Loppupalkkaa ei syönyt kokonaan, joten leikittiin räsyllä. Jostain on jäänyt mieleen Sampan sanat viedä koira pois jäljeltä leikkien. Toimii!
Jälki ajettiin suht pitkällä liinalla. Mietin muuten miten tämä tiheä jäljestäminen (tällä hetkellä 4-6 jälkeä viikossa) vaikuttaa hakuiluun. Pommilla se ei aikoinaan vaikuttanut ollenkaan, se erotti kyllä milloin mennään ilmavainulla ja milloin haju otettiin maasta. Nitrolla kuitenkin on ollut hakutreeneissä ongelmana (niin kuin muuten muillakin Y-pennuilla?) se, että koira menee maalimiehen luokse maavainulla.
Oli kivat treenit, vaikka tänään on kyllä ollut huoli koirista, kaikilla samaan aikaan jotain. Liekö tunteet pinnassa, mutta eilen olin valmis palauttamaan Nitron takaisin Kanadaan kun se rähisi kaikille koirille metsässä (Anteeksi Tytti, ymmärräthän?) ja tänään se teki yöllisten oksentelujen ja paskomisten jälkeen hienon jäljen, jonka jälkeen tuli syliin, nuolaisi naamaan ilmeellä "Enks mä ollutkin vähän pätevä, hä?" Mammalla tuli kyynel silmään <3 Kiitos Tytti kun luotit Nitron ohjaukseeni.
Katsokaa nyt noita kahta nuijaa
Lähettänyt Petrala klo 14.31 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Huolia ja murheita part 1
No niin. Nyt on sitten koiraihmisellä huolia ja murheita ihan isolla annoksella.
Pommi, ei hypännyt autoon. Ei edes halunnut yrittää sitä. Lenkillä kuitenkin vapaana juoksee ihan reikä päässä. Onko sillä lihakset jumissa vai prakaako selkä? Selkä on kuvattu terveeksi pari vuotta sitten, pitänee uudestaan kuvata jossain vaiheessa. Muuten koira on ihan normaalin oloinen, treenatessa on intoa ja ruoka maistuu. Seuraamme tilannetta.
Nitro, Alkoi viime yönä ripuloimaan ja oksentamaan. Makaa takan edessä apaattisena, lenkillä meni kuitenkin normaalisti, vaikka yritin pitää sitä hieman rauhallisempana, ettei juoksentelis into piukeena. En tiedä, olisko koira syönyt eilen illalla lenkillä metsässä jotain. En tiedä, kun metsässä on säkkipimeää, niin en tiedä mitä ne siellä touhuilevat. Nitrolla on kuitenkin sellainen tapa, että se pysyy lähettyvillä ja tulee aina heti kutsusta luokse. Se on niin reppana, meidän piti tänään mennä jäljelle ja tokoilemaan, kun ei sada vettäkään.
Eetu, lähieläinlääkäri sanoi, että sydämestä kuuluu pieni sivuääni. En tätä kuitenkaan uskonut, Axelsson sanoi, että sydämestä ei kuulu mitään. Tiedä häntä. Vien koiran ensi vuoden puolella uudestaan kuunteluun. Joo, tiedän, Maisteri on "jo" 7-vuotias. Koira on ollut koko elämänsä terve, ei siis yhtään mitään. Ja tiedän, sydänvika on yleinen tämän rotuisella, mutta silti. Tunnistan kyllä sydänvikaisen koiran oireet, Rudy kuoli viikossa siitä, kun sillä todettiin yht´äkkiä alkanut sivuääni.
Tällainen "ilo" postaus tähän aamuun, näillä mennään. Leuka rinnassa ja nöyränä eteen päin. Mun rakkaat rekut <3
Lähettänyt Petrala klo 11.29 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tallasin pellolle ensin molemmille koirille jäljet. Maasto oli haasteellinen, sillä    vettä on tullut pari päivää ihan reilusti. Paikoin oli lätäköitä, johon upposin säärtä myöten.
- 500 askelta, koiranmakkaraa n. 100 askeleella
- 6 purkkia + loppupalkka
- paljon kulmia ja lätäköitä jäljellä
- Erittäin korkeaa heinää paikoin
- 400 askelta, koiranmakkaraa n. 120 askeleella
- 4 purkkia + loppupalkka
- muutama pieni ojan ylitys jäljellä
Jäljet jäivät vanhenemaan, kun ajoin koirien kanssa Ojankoon treenaamaan. Jäljet ehtivät vanheta n. 1 tunti 30 minuuttia.
--> Nitro, bh kaavion seuraaminen, palkkasin ainoastaan pitkillä suorilla muutaman kerran nakilla. Naksuttelin oikeaa paikkaa. Täyskäännökset hyvät ja tiiviit. Remmin kanssa huonompi seuraaminen kuin ilman remmia. Erkani hieman, omasta mielestä saisi olla tiiviimpi. Nopea seuraaminen erittäin hyvä. pk- jäävät, ei moitittavaa. Luoksetulo eteen nakin avulla. Sivulle siirtyminen ilman apuja, hemmetin hyvät ja nopeat.
Hyppy Alo hyppy hyvä, ei kommentoitavaa. Korkeutena vajaa metri, ei tuntunut missään. Hyppäsi siististi ja nätisti.
Merkki oli n. 20 metrissä. Ihan sairaan makee! Lähti vauhdilla ja meni siististi merkin taakse, ei tökkinyt merkkiä. Merkkiä treenattiin eri suunnista, välillä lähetin koiran vauhdista takaisin merkille. Aivan törkeen hieno merkki treeni tänään <3
Luoksetuloja lelun ja namin kanssa: vauhdikkaat ja hyvät.
Pitotreenejä pienellä ohjatun kapulalla. Ei meinannut ensin ottaa suuhun, mutta taipui sitten. "Nostaa" kapulaan jo alempaa, mutta ei todellakaan tuo sitä, jos kapulan heittää. ARG!
Nopeita maahan, istu ja seiso liikkeitä lelun kanssa. Eli leikin koiran kanssa lelulla ja nopealla tempolla eri liikkeitä. Maahanmenot olivat tässä treenissä aluksi hitaat, mutta nopeutuivat sitten. Pitäisi tehdä tätä treeniä useammin.
Nitro oli tänään ihan liekeissä. Siis ihan tosi, se oli niin kone. <3 Ei piitannut muilla kentillä agilityä treenaavista koirista. Jes!
--> Nitro ajoi jäljen ensin. Ite mokasin alun, sillä en merkannut sitä, mistä jälki alkaa. Ei auttanut kuin luottaa koiraan ja laittaa randomilla jäljelle. Hitto, sehän nosti sen <3 Olin ylpeä. Nyt jäljestäminen oli paljon rauhallisempaa kuin edellisillä kerroilla. Ilmaisut vielä epävarmat, jäi taas seisomaan purkille ja kurkkasi taakse. Muutamalla purkilla laitoin käskyllä maahan, meni vinoon, kun katsoi ohjaajaan :( No, jos se on murheista pienin, ollaan varmaan ihan hyvällä mallilla jäljestämisessä. Jälki oli todella haasteellinen, niin paljon lätäköitä ja kosteaa pitkää ruohoa, etten itsekään tiennyt missä jälki menee. Lisäksi välillä tuuli siten, että koiran nenään tuli varmasti hajua jäljen kaarroksista. Koira kyllä löysi kaikki laittamani purkit ;) Annoin koiran mennä löysällä liinalla, itse olin n. 10 metrin päässä. Jäljesti itsenäisesti ja teki omia ratkaisuja. Tarkasti muutaman kerran harhajäljen sivulta, mutta palasi heti takaisin jäljelle. Olen erittäin tyytyväinen tähän jälkeen.
Pommin kanssa leikittiin, että ollaan jälki kokeessa ;) (idiootti minä, hah!..)
Eli tehtiin tottis seuraaminen, lopussa herpaantui ja jouduin muistuttelemaan paikasta. Vähäistä palkkaamista seuraamisen yhteydessä. Seuraaminen ihan hyvää kuitenkin. Luoksetulo oli nopea, sivulle siirtyminen oikeaan paikkaan kahdella käskyllä. Tasamaa nouto ok. Hyppynoudossa kiersi esteen ensimmäisen kerran kapulaa tuodessa, huomautin ja seuraava toisto ok, hieman väljä luovutusasento, hyväksyin sen kuitenkin. A-estettä lähestyttäessä mietin, olenko opettanut koko koiralle estettä kokonaisena liikkeenä. Lähti kuitenkin ensimmäisellä käskyllä, ja toi kapulan siististi takaisin niin kuin pitääkin. Eli ilmeisesti on opetettu ;) Päästiin siis tottispisteiden perusteella maastoon :)
Esineruudussa 3 esinettä, footbag, sakset ja nahkainen avaimenperä. Maastona ojangon märkä metsä. Löysi kaikki esineet, avaimenperää joutui etsimään kauemmin kuin muita, ei jotenkaan paikallistanut hajua ollenkaan. Tästä siis täydet 30 pistettä Petran omissa jälkikisoissa :)
Pommin jälki oli toisella puolella peltoa ja sinne piti kävellä tovi. Laitoin koiran polulta jälki käskyllä etenemään, nosti janan ja siitä hienosti jäljen. Epäröi ensimmäinen ison lätäkön jälkeen, mutta jatkoi oikeaan suuntaan. Ilmaisi kaikki purkit hienosti ja hyvin. Otti kulmat korrektisti ja varmasti. Muutaman kerran tarkisti jäljen vierestä, mutta palasi hyvin takaisin jäljelle. Tykkäsin kovasti Pommin tyylistä jäljestää. Jälleen kerran olin itse hieman hakoteilla, kun en merkannut jälkeä, on opeteltava luottamaan siihen koiraan :) Super jälki Pommilta ja Petran jälkikokeen tuloksena JK 1 :) Alkaako tää yksin treenaaminen jättämään muhun jälkensä (jäljen, hehheh...) kun pitää tällaisia omia kisoja keksiä :)
Kotona makaa nyt kaksi rauhallista aussieta, joiden päivän duunit meni super hyvin.
Lähettänyt Petrala klo 18.36 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, Pommi, toko, tottis
tiistai 18. syyskuuta 2012
- märkä pelto, niitettyä ja tuoretta heinää sekaisin
- jäniksen jätöksiä jäljellä (hah)
- askeleita n. 400, nakinpaloja vaihdellen n. 100 askeleella
- 6 purkkia, joissa nakkia ja lopuksi aamuruoka
Teemana purkkien ilmaisu, sillä se ei mennyt ihan putkeen viimeksi. Ensimmäisestä purkista meinasi mennä ohitse, kohdalla annoin maahan käskyn ja naksautin. Meni maahan hämillään. Kehuin koiraa hienosta löydöstä. Toisen purkin näin itse jo kauempaa, joten varmistin hyvän ilmaisun ja purkin kohdalla jälleen maahan käsky ja naksautus. Hurjat kehut taas. Kolmannella purkilla ajattelin katsoa mitä koira tekee. Kun tuli kohdalle, jäi seisomaan. Selkeästi pohti, että jotain piti tehdä, mutta oli epävarma. Käskyllä maahan. Meni vinoon, joten korjasin asennon. Neljän ja viides purkki ihan ok, ilmaisi itse, mutta epävarmasti. Meinasi varastaa uudestaan jäljelle, pidin maahan käskyllä maassa. Kuudennen purkin otin varmasti ja laitoin koiran maahan käskyllä maahan. Loppupalkan kohdalla jäi taas seisomaan, mutta hetken pohdittuaan meni maahan. Palkkana siis ruoka. Jäljen jälkeen liivit pois ja riekkumista räsyllä. Nyt ei edes yrittänyt takasin jäljelle samalla tavalla kuin eilen.
Miten meni jäljestäminen: Jäljesti alun ehkä 100 askelta häntä ylhäällä, pysyi kuitenkin jäljen päällä koko ajan. Ei keskittynyt ehkä ihan täysillä, ei kuitenkaan hötkyillyt kuten eilen, mentiin aikalailla liina löysällä koko matka. Olin koirasta tosin vain n.3 metriä taaempana, jotta voisin puuttua mahdollisiin epäkohtiin. Loppua kohden selkeästi intensiivisempää jäljestystä.  Muutaman kerran kävi jäljen sivussa siten, että kurkotti hajua sivulta, ei kuitenkaan poistunut kokonaan jäljeltä. Lisäksi, Nitroa ei haitannut jäljellä olleen jäniksen papanat, vaan jälki oli mielenkiintoisempi. Jes!
- Miten janatreenit kannattaisi aloittaa? Ja miten niitä tehdään?
- Kun koira menee purkin ohitse, otanko sen pois jäljeltä ja laitan uudestaan hieman kaumpaa ja käskyllä ilmaisu?
- Kannattaisiko välillä tehdä esim. 100 metrin jälkiä, jossa 10 metrin välein ilmasutreeni?
Muuten olen tyytyväinen harmaan jäljestämiseen, toivottavasti päästäisiin illalla uudestaan. Lopuksi otettin vielä seuraamisen paikkaa nopeilla lelupalkoilla. Kotiin tullessa oli taas niin polleaa poikaa, että piti häntä tanassa kulkea ympäri taloa, hiton idiootti ;) Tais olla aika onnellinen poika <3
Lähettänyt Petrala klo 15.51 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
lauantai 15. syyskuuta 2012
Kävin tallomassa jäljet lähi pellolle. Maastona pelto, jossa n. 10 cm pituinen ruoho, sekä kuivanutta heinää. Lisäksi paikoin vesilätäköitä. Pommin jälki oli n. 500 askelta, nameja harvakseltaan. Keppejä ei ollut joten laitoin 3 purkkia ja 2 esinettä, footbagin ja pienen pussukan. Nitrolle oli tarkoitus tehdä ihan vain lyhyt jälki, mutta tästäkin tuli reilu 300 askeleen jälki. Nameja alussa melko tiuhaan, vaihdellen 5-15 askeleen välein, lopussa harvemmin ja jokaisen ilmaisun jälkeen useammalla askeleella, jotta jälkimotivaatio myös esineen jälkeen pysyy korkeana. Jäljellä 3 purkkia, joiden tarkoitus oli muistutella mitä esineiden / keppien kohdalla pitää tehdä. Jäljet vanhenivat n. 45 minuuttia.
Ensin Pommi. Jo autolla koira oli ihan into piukeena. Otin koiran kuitenkin sivulle ja seuruutin lähelle paikkaa. Laitoin liinan kiinni ja koira lähtikin itse suoraan jälkeä kohden ja nostikin sen heti. Hyvää, rentoa, intensiivistä ja varmaa jäljestämistä heti alusta lähtien. Meni löysällä liinalla, ilmaisi kaikki esineet varmasti, ilmaisut olivat suorat, eikä koira kurkkinut taakse, koska tulen esineen ottamaan. Lisäksi makasi rauhassa niin kauan, että sai uudestaan läskyn lähteä jäljelle. Jäljellä oli 5 suorakulmaa ja yksi vinoon lähtevä. Lisäksi lopussa puuduttava pitkä n. 100 askeleen suora. Aloin lopussa itse olemaan jo sitä mieltä, että nyt on koira ja ohjaaja mennyt loppupalkan ohitse ja aloin kuikuilemaan muualle. Koira oli kuitenkin sen verran varman oloinen, että oli pakko luottaa siihen. Ja lopulta heinän seasta iltaruoka löytyikin. Ruoan jälkeen palkkana pallo ja hirmuiset kehut hyvästä duunista.
Hemmetin hyvä duuni koiralta, haastava vetinen maasto kuitekin. Pommi on aika taitava jäljestäjä, kai sen kanssa voisi kisaamaankin mennä, se tottis vaan..Oon huomannut nyt, että Pommi on monessa muussakin asiassa hirveän taitava, se tekee varmaa duunia myös haku metsässä. Sille on pohjat tehty ilmeisesti todella hyvin, kiitos vain Sinille, Minnille ja Egilille treeniseurasta ja vinkeistä.
Sitten Nitron vuoro. Jälkiä ollaan ajettu tällä kaudella kyllä, ei kuitenkaan niin paljoa kuin viime kautena. Lähti jäljelle hyvin, aluksi meni kyllä liina kireällä kaikkien namien ohitse. Pysyi kuitenkin jäljellä, pari kertaa varmisti jäljen vierestä jotain, mutta palasi aina takaisin. Ensimmäinen kulma ei ollut kovin nätti, meni hieman ohitse, mutta korjasi kuitenkin itsensä takaisin jälkelle. Ensimmäinen purkin kohdalla annoin maahan käskyn, maahan meno oli vino, mutta idioottina palkkasin kuitenkin. Olisiko pitänyt ottaa koira jäljeltä ja laittaa se uudestaan suoraan makaamaan? Metsässä ei ilmaisujen suoruudella kaiketi ole niin väliä, FH puolella se sitten olisikin tarkempaa. Erikoisjälki lajina kyllä kiinnostaa suuresti, mutta se siitä. Vaikea laji.
Toinen ja kolmas purkki meni jo paremmin. Tokalla purkilla hieman epäröi, mutta kolmannella meni jo suoraan maahan. Loppuun olin myös tehnyt melko pitkän suoran, jossa vaihtelevasti nameja. Välillä nameja oli useammalla perättäisellä askeleella. Lopussa iltaruoka, jonka ilmaisu oli ihan korrekti. Hyvä jälki myös Nitrolta alun kiireydestä riippumatta. Tuliskohan siitä hyvä jälkikoira?
Erittäin tyytyväinen poikien treeneihin. Hieman meinasin taas herkistyä. :)
Lähettänyt Petrala klo 21.44 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: jälki, Nitro, Pommi
perjantai 14. syyskuuta 2012
Onko noita koiria koskaan treenattu?
No niin, tämä on nyt sitten tällainen ketutus postaus..
No niin, Nitron treenit ensin.
Luoksetulo, koira ei ole koskaan kuullutkaan luoksetulo käskyä. Nökötti nätisti paikallaan. Kun vihdoin sain sen tulemaan luokse, koira jäi kauas, meni maahan, nousi seisomaan ja lopulta pyörähti nopeasti sivulle..Oh dear. Miten tähän ollaan päästy? En tiedä. Namin kanssa tuli eteen hitaasti, lelupalkalla laukaten. Tätä sitten hinkattiin, kunnes tuli edes jonkinlainen suoritus. Huomenna revanssi, tänään ei yksinkertaisesti jotenkaan tuntunut siltä, että pystyn itse olemaan hermostumatta. Tämä taas johtuu siitä, että Nipa on nyt parina päivänä näyttänyt taas parhaimmat puolensa naapurustolle räyhäämällä kaikelle. Huoh. Räyhäsi kuin viimeistä päivää Hennan Kirillekin kun lenkilä törmättiin. Henna vielä kysyi, meinaako tuo käydä päälle, sanoin vaan että ei, sillä se on Nitron tapa. Siis ihan oikeasti, se länkyttää koirille häntä heiluen ja kun pääsee haistelemaan on kuin herran enkeli. Mietin, että tein virheen kun annoin koiran räyhätä Kirille ja sitten vielä päästin leikkimään . Olisi pitänyt ensin vaatia kunnon käytös ja sitten vasta leikkimään..
Pitotreeni ok. Koira oli hyvällä fiiliksellä.. Hmmph.
Seuraaminen ihan kivaa, mut se ei riitä mulle. Sivulle tuloja eri suunnista, alkaa olla jo melko hyvät :)
Sitten Pommi. Arg. Teki paikkamakuussa saman kun teki viimeksi kokeessa, oli minuutin paikallaan, sitten nousi seisomaan ja kävi hetken päästä takas maahan. Kokeessahan teki just näin ja paikkamakuu meni nollille, joten heihei 191,5 pistettä ja räävittiin kasaan 161,5 pistettä. Sanon suoraan, että vitutti ja paljon.
Muuten Pommin Avo liikkeissä ei moitittavaa. Ja huom! Sehän osaa seurata.
Olenko mä ainoa joka taistelee vähän väliä jonkun asian kanssa?
Lähettänyt Petrala klo 18.42 2 kommenttia:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, toko
keskiviikko 12. syyskuuta 2012
Here we are.. And go.
Elossa ollaan ja treenattukin on. Ollaan vietetty aikaa Huittisten metsissä ihan vain rentoutuen ja pitkiä lenkkejä tehden. Nipan noutotreenit sentään jatkuvat ja niissä on edistystä kyllä. Nyt useimmiten avaa itse suunsa kapulalle. Oon ehkä itse ollut vain liian passiivinen, enkä kehunut koiraa tarpeeksi. Huono tapa :(
Avo kaukot molemmille koirille samaan aikaan. Matkaa noin 2 metriä. Nitrolla ei moitittavaa, hemmetin nopea ja hieno maahan meno ja nopea nousu istumaan. Ei liiku. Pommi taas. Pomppaa jotenkin omituisesti maasta istumaan. Aloin miettimään johtuisiko siitä, että joskus kun otettiin eteen tuloja tein niitä siten, että koira oli mun edessä maasta ja tuli siitä käskyllä eteen istumaan. Hmmph, ehkä korjaamme asian ennen koetta. En stressaa.
Avo hypyt molemmilla tänään ok. Nipalle eteen tulon kanssa käsiapu. Myönnän, olen ollut laiska, enkä ole treenannut sen kanssa eteen tuloja, jää ihan liian kauas. Heijastin kauppaan siis.
Sivulle tulot eri kulmista näitä ollaan nyt hinkattu. Kun kerran yksin treenaa, ei huomaa omia maneereja ja virheitä. Onneksi Tytti huomautti, että otan tyylikkäästi aina muutaman askeleen sivulle, kun pyydän koiran sivulle. Näitä siis peilin edessä.
Tällä viikolla olen ollut laiska sen jälkeen kun tultiin Huittisista kotiin. Huono minä. Kepo on iltavuorossa, joten on treenattava ennen klo. 14 jos meinaa jonnekin kauemmaksi mennä. Iltaisin en Ojankoon vaunujen kanssa pääse. Tälle päivälle olin suunnitellut hienot jälkitreenit pellolle, no ei tarvinnut mennä. Koko päivän tullut vettä saavista kaatamalla, joten en halunnut lähteä lammikoihin lontimaan.
Loppuun pari fiilis kuvaa Huittisten lenkkimaastoista.
Lähettänyt Petrala klo 18.50 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Tunnisteet: Nitro, Pommi, toko
maanantai 3. syyskuuta 2012
Voihan ydinkysymys, treenit helvetistä.. ;)
...Kun se lähtee menemään päin persettä, niin meneehän se sitten ja kunnolla.. Ajelin aamulla Nitron kanssa Ojankoon treenaamaan hieman aamu seitsemän jälkeen. Koira on tosissaan ollut levossa tassuhaavan takia, ja koira alkaa olla hieman kierroksilla. Se näkyy hihnakäytöksessä, Pommin ja Eetun kiusaamisena, jatkuvana seuraamisena, riehumisena... You name it. Joten vaikka tassu on vielä punainen, punaista näkyi myös meikäläisen katseessa.
Seuraaminen hyvä, ei erinomainen, mutta hyvä. Ihan liikaa virtaa koirassa, vaikka käytiin kävelemässä reilu puoli tuntia ennen treenejä. En palkannut lelulla, sillä nostatti kierrokset selkeästi saaliilla taivaisiin. Askelsiirtymät ok, pysyi todella lähellä, jopa niin lähellä, että astuin taaksepäin mennessä koiran kipeälle takatassulle ja Nipan mielestä kaikista kauheinta, astuin myös herran hännälle. No, onneksi ei ottanut itseensä.
Luoksetulo. Jep, jäi nätisti istumaan, vilkuili kyllä viereiselle kentälle, jossa oli toinen aussie treenaamassa. Lähti käskystä lujaa luokse, mutta haukahti lähtiessään! What? Ei ole koskaan tätä tehnyt, ei siis koskaan. Tuli luokse, en  palkannut tästä. Koira uudestaan sivulle ja liike uudestaan. Haukahti uudestaan, kielsin ja vein koiran takaisin. Kolmannella kerralla ei enää haukahtanut, mutta vauhtia ei sitten enää ollutkaan Nitromaiseen tyyliin sata lasissa. Joten, teinkö virheen kun en palkannut kahdella ensimmäisellä kerralla? Tämä kaiketi vaikutti vauhtiin, kun ei palkkaa tullutkaan. En missään nimessä halua koiralle luoksetuloa laukalla, tätä nimittäin näkyy todella paljon kentillä. Nyt kun olen käynyt kisoja katsomassa. Ja Pommin viime kisan luoksetuloon olen super tyytyväinen, tuli nimittäin vauhdilla ja olin jo varma, että se törmää.. No ei törmännyt. Otin vielä pari toistoa luoksetuloja, ihan ok, eivät salaman nopeita, mutta hiljaisia. Jokelaan illalla siis päästävä tämän kanssa..
Merkki.  Tänään oli merkki hukassa, koira ei tiennyt yhtään mitä piti tehdä. Näytti ihan siltä, ettei ole koskaan treenattu merkkiä, eikä se ole koskaan kuullut käskysanaa merkille..Nökötti vain nätisti sivulla ja tapitti ruskeilla silmillään "Mamma mä en tajua, mutta näetkö miten hienosti olen sivulla ja kontaksissa koko ajan".. Voi jeesus. Ei auttanut muuta kuin lähietäisyydeltä naksutella merkin paikkaa..
Noudon pitotreeni. Jos jotain hyvää aamun treeneistä pitää löytää, se on pitotreeni. Avasi suutaan itse (työvoitto!), piti kapulaa hyvin, kesti jopa sen, että kosketan kapulaan molemmista päistä. Vapautus, super kehu ja namia suuhun. Etenee, etenee. En nimittäin tahdo toista kapulaan pureskelevaa koiraa, joka pitää kapulaa liian takana..
Loppuun otettiin vielä pari hauskaa hetkeä agilityn kanssa. Puomilla tehtiin muutamia kontakteja targetin kanssa. Ihan kivasti meni, ottaen huomioon, että ei todellakaan treenata agilityä. Kierrokset kaakossa putkeen, palkkana pallo ja koira alkoi haukkumaan. Eli virtaa olisi ollut, reilusti. Onhan se kiva, että sitä virtaa on, se vaan lepopäivien takia purkautuu haukkumisena kun koira turhautuu ja energiaa riittää. No, illalla toivottavasti uudestaan treenaamaan..
Lähettänyt Petrala klo 12.16 Ei kommentteja:
Kohteen lähettäminen sähköpostitseBloggaa tästä!Jaa TwitteriinJaa FacebookiinJaa Pinterestiin
Uudemmat tekstit Vanhemmat tekstit Etusivu
Saran ja Rinnan ikioma treeniblogi
Believe in yourself and you're halfway there
Nosekokeet, osa: Lakki ja Inkku
Ponchon ja Madden treeniblogi
Urospentu vapaana peruutuksen vuoksi
Meg ja Zip treenaavat
Maustetytöt: Jos mulla ei ois sua, mulla ei ois mitään
aussie Dracun & Wiccan elämää
Saran ja Stepin treeniblogi
Uusi tulokas ja uusi blogi
TOKO SM ja Kiukun luonnetesti
Hyvää Joulua * God Jul
lippone - 2. kosketuskeppi treeni
Paimenet Nana Otto Tara
Obat Tipes Yang Aman Untuk Anak
Bitin ja Kyllin treeniblogi
Sisu, Chili, Kengu ja Ruu
Australianpaimenkoirat Madde ja Spessu
Aussiet Penni, Fresco ja Musti
Toko EVL Porvoo 16.3.2014
If there is a will - there is a way
"Hyväksi oppii vain olemalla ensin vähemmän hyvä."
Kohtaloa uhmattu, Nitron jälki osa Tzentiljoona
Huolia ja murheita part 1
Onko noita koiria koskaan treenattu?
Here we are.. And go.
Voihan ydinkysymys, treenit helvetistä.. ;)
Teema: Yksinkertainen. Sisällön tarjoaa Blogger.